BRIXOR v2 helpfin.txt
------------------------------

Pelin idea perustuu jo 80-luvulla kolikkopeliversiona ilmestyneeseen
Arkanoid -peliin. Pelissä kerätään pisteitä rikkomalla erilaisia
tiilimuodostelmia pallolla, jota pidetään pelialueella ruudun ala-
laidassa liikuteltavalla mailalla. 

Brixor on eräs sovellutus tästä aikanaan pelien klassikoksi muodos-
tuneesta hitistä. Samaa aihetta käyttäviä pelejä kutsutaan myös
'breakout-klooneiksi'.

Kentät muodostuvat eri materiaaleista tehdyistä metalli-, puu-,
muovi-, kivi- tai lasitiilistä. Kaikki tiilet on tarkoitus rikkoa
kentältä (pääasiassa) pallolla. Palloa pidetään pelialueella mailan
avulla, jota ohjataan hiirellä. Mailaan osuessaan pallo ponnahtaa
takaisin ylös, vastakkaiseen suuntaan. Uuden kentän alussa pallo
lähtee liikkeelle hiiren oikeanpuoleisella painikkeella.

Jokaisen pelatun kentän jälkeen siirrytään kauppaan. Kaupasta voi
pisteillä ts. krediiteillä ostaa (ja myös myydä) erilaisia lisä-
laitteita, aseita, palloja tai vaikkapa lisäenergiaa mailaan. Hinnasto on
oikeanpuoleisessa paneelissa. Ostaminen tapahtuu valitsemalla haluttu
laite listasta ja klikkaamalla 'buy' -painikettta. Myyminen vastaavasti
'sell' -painikkeesta. Materiaalikuulia (selvitys alempana) voidaan myydä
myös kymmenen kerrallaan klikkaamalla 'sell' -painiketta hiiren oikean-
puoleisella painikkeella.
Pelitilanteen voi myös tallentaa (Ei sharewaredemossa). Tallennus käy
'save' -painikkeella. Peli on tallennettu, kun nappulan 'save' teksti
vaihtuu punaiseksi. Edellinen tallennus korvataan aina uudella.

Tiilien rikkoonnuttua niistä vapautuu erilaisia materiaalikuulia, jotka
risteilevät ympäriinsä ruudulla. Lisäkrediittejä voi kerryttää varusta-
malla mailan aseilla ja ampumalla niitä. Osuman saaneet kuulat voi sitten
myydä myöhemmin kaupassa sopivalla hetkellä eri raaka-aineina parhaalla
mahdollisella kurssilla. Arvot on pelatessa nähtävillä 'livenä' keltaisina
pylväinä ruudun oikeassa reunassa ja oikenpuoleisesta paneelista kaupassa.
Kuulien osumista mailaan on kuitenkin syytä välttää, sillä ne kuluttavat
energiaa nopeasti. 
Myös tiiliä voi ampua hajalle, joskaan niistä ei silloin kerry krediittejä.
Aseita hankkiessa on samalla hankittava myös ammuksia niihin. Aseita ja
siten ammuksia on kahta tyyppiä ja kummatkin käyvät vastaavan tyyppisiin
aseisiin. Tavallisilla ammuksilla 'normal ammos' voi ampua materiaalikuulia.
'Special ammos' -ammuksilla voi ampua sekä tiiliä, että kuulia. Maksimi-
latausmäärä kerrallaan on 600 kumpaakin ammustyyppiä.
Eräs tehokkaimpia lisälaitteita lienee vihreä superpallo. Se pystyy
läpäisemään minkä tahansa tiilimuurin. Sitä käytetään samoin kuten
kaikkia muitakin aseita tai laitteita; Ensin valitaan superpallo ensi-
sijaiseksi laitteeksi painamalla näppäimiä <Alt> tai <Alt Gr>, kunnes
se tulee näkyviin pieneen ruudun oikeassa alareunassa olevaan toiminto-
kuvaan. Sopivalla hetkellä se 'aktivoidaan' <välilyönnillä>. Pallon
pitää tässävaiheessa olla liikkeellä. Kun pallo jälleen osuu mailaan,
sen voi laukaista uudelleen liikkeelle tavallisena pallona.

Magneettikenttien 'magnetic fields' avulla on mahdollista 'leijua'
pelialueella myös pystysuunnassa. Mitä suurempi tasonumero (1-5) magneetti-
kentällä on, sitä ylemmäksi pelialueella pääsee. Ei kuitenkaan koskaan
ylemmäksi kuin alin tiili kentällä on. Magneettikentät eivät kulu mutta
kuluttavat vähän energiaa.

Kaikenlainen toiminta kuluttaa energiaa ja pelatessa on muistettava
huomioida, ettei mailasta pääse energia loppumaan. Lisäenergiaa voi
ja pitääkin ennenpitkää hankkia, jotta peli jatkuu. Peli päättyy, jos
jompikumpi pääsee kokonaan loppumaan. Jäljelläolevan energian määrän
näkee pelatessa ruudun oikeassa alareunassa olevasta 'E' - mittarista.
Uuden energiayksikön voi ottaa käyttöön, kun vanhasta on vain vähän
jäljellä. Vaihto käy samalla tavalla kuten muitakin laitteita käytet-
täessä; Valitsemalla energian (mailankuvat ja salama) ja painamalla
kerran <välilyöntiä>. -Ei kuitenkaan välttämättä haittaa vaikka tätä
ei muista tehdä, mutta silloin vaihdosta veloitetaan 1500 krediittiä.
Myös aseet kuluvat käytössä. Niiden 'eliniän' näkee ruudun oikeassa 
alakulmassa olevasta vaakapalkista toimintokuvan alapuolelta, kun ko ase
on valittuna. Toimintokuvan vasemmassa yläkulmassa oleva vihreä numero 
ilmaisee montako kyseistä laitetta on jäljellä. Jäljelläolevien ammusten 
määrä näkyy kahdesta kuvan yläpuolisesta vaakapalkista.

Pelaamisen voi lopettaa koska tahansa <ESC>:llä. Peli päättyy kuitenkin 
viimeistään, jos energiat tai pallot loppuvat.
Jos pelin loppuessa loppupisteet on paremmat kuin jokin toinen tulos 
topten-listalla, lisätään tulos listalle.

Yhteenveto näppäimistä;
<Alt> tai <Alt Gr> - Selaa ja valitse toiminto
<Space> - Käytä valittua toimintoa, esim ammu valitulla aseella.
<P> - Pause
<F9> - Kuvankaappaus.
<ESC> - Lopettaa meneillään olevan pelin, palaa edelliseen ruutuun
tai päävalikosta käyttöjärjestelmään.


Pelin alkuvalikon kautta pääsee settings-valikkoon, jossa vihreä 
painonappi merkitsee asetuksen olevan käytössä ja punainen pois käytöstä.
Poistamalla 'Strategymode':n käytöstä, voi pelistä pelata klassista
'breakout' - versiota. Tässä versiossa ei ole kauppa-ruutua kenttien
välillä, eikä muita 'lisukkeita'. Peliä ei voi myöskään tallentaa.
Strategy-mode on käytössä oletuksena pelin alkaessa.

Pelissä seuraava pelattava kenttä valitaan satunnaisesti 200 erilaisesta.
Poistamalla käytöstä 'Play levels at random order' - kohta, kentät pelataan
järjestyksessäensimmäisestä alkaen. Tällöin peli päättyy viimeistään, kun
viimeinen 200:s kenttä on pelattu läpi.
Settings - ruudusta voi vaihtaa myös muita, kuten ääniasetuksia, ladata
aiemmin tallennetun pelitilanteen tai estää alkuintron esityksen.
Sharewareversion rekisteröinti tapahtuu kohdasta "Enter registration
codes".


Sharevareversiossa voi pelata enintään viisi kenttää kerralla, eikä
peliä voi tallentaa.
Pelin rekisteröiminen tapahtuu lähettämällä rekisteröintimaksu

EUR 10.00  tai
FIM 60.00  tai
USD$10.00 

tai vastaava summa millä tahansa vaihdettavalla valuutalla

..vastaanotettuani lähetän välittömästi tarvittavat
rekisteröintikoodit emailina (tai postitse). 

Voin tällä hetkellä vastaanottaa vain käteismaksuja eli
lähetä seteliraha postitse kirjekuoressa. (webrekisteröinti työn alla)

Kannattaa laittaa raha jonkin paperin tai tilauslomakkeen
(jos tulostat ORDERFRM.TXT) -taitokseen.

Lähetä 
- rekisteröintimaksu, sekä
  selvästi kirjoitettuna
- emailosoite
  tai
- nimesi sekä osoitetiedot, jonne koodit voin lähettää

kirjeitse osoitteella:

V-M Österman
Leipurintie 7
07230 Monninkylä

Osoitetietoja käytetään VAIN koodien lähettämiseen.

Rekisteröintikoodien kirjoittaminen tapahtuu settings-ruudun kautta,
kohdasta "Enter registration codes here!".
Pinkoodit kirjoitetaan omiin kenttiinsä (koodi #1 kenttään #1 jne).
Klikkaa hiirellä kutakin kenttää vuorollaan ja kirjoita vastaava koodi.
Ainoastaan numeroita voi käyttää. Enteriä ei tarvita. Jos kirjoitit
väärin, jatka rivi loppuun asti ja klikkaa kenttää senjälkeen uudelleen.
Kun kaikki koodit on kirjoitettu, klikkaa 'register!' -tekstiä.


Jos on kysyttävää tai ideoita, voit lähettää emailia
aquarius@mbnet.fi
vmosterman@hotmail.com

websivut:
http://koti.mbnet.fi/aquarius/
----------------------------------------
Muita pelejä:

Outer Lines
Puzzletyyppinen logiikkapeli, jossa on tarkoituksena
kerätä pisteitäpoistamalla erilaisia objekteja pelialueelta.
Objekteja poistetaan yhdistämällä satunnaisessa
järjestyksessä ilmestyviä pysty- vaaka- tai kulmaviivoilla
kuvioituja 'linjanappuloita' siten, että ne muodostavat
yhtenäisen suljetun kuvion (ympyrän) objektin ympärille.
